जीवनशाह से बीकेडी मार्ग पर एक मल्टी स्टोरी शापिंग कांपलेक्स के बाहर गाड़ियां खड़ी रहती हैं, जिससे अक्सर जाम लगता है। इससे थोड़ा सा आगे चलने पर एक कोचिंग सेंटर के बाहर सड़क पर गाड़ियां खड़ी रहती हैं। इलाइट चौराहा पर तो दिन भर गाड़ियां खड़ी रहती हैं। बीकेडी से आंतियाताल रोड पर लोडिंग गाड़ियों की भरमार रहती है। सड़क किनारे ही गाड़ियां लोड और अनलोड होती हैं, जिससे जाम लगता है। कचहरी चौराहा से जेल चौराहा के बीच एक बैंक और शापिंग सेंटर के सामने सड़क पर गाड़ियां खड़ी रहती हैं। गोविंद चौराहा से लेकर मिनर्वा चौराहा तक गाड़ियां बेतरतीब तरीके से सड़क के दोनों ओर खड़ी रहती हैं।